బొడ్డు భాస్కర రామారావు

బొడ్డు భాస్కర రామారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1994 నుంచి 2004 వరకు పెద్దాపురం ఎమ్మెల్యేగా పనిచేశాడు. క‌రోనా బారిన‌ప‌డిన ఆయన విశాఖ‌ప‌ట్నంలోని ఓ ప్రైవేట్ ఆస్ప‌త్రిలో చికిత్స పొందుతూ 2021 మే 2న మరణించాడు.ఆయనకు భార్య, కుమారుడు, కుమార్తె ఉన్నారు.

రాజకీయ జీవితం
బొడ్డు భాస్కర రామారావు కాంగ్రెస్ పార్టీ నాయకుడిగా 1971 నుంచి 1981 వరకు పెద్దాడ గ్రామ సర్పంచ్‌గా ఏకగ్రీవంగా ఎన్నికైయ్యాడు. అనంతరం 1982లో సామర్లకోట సమితి అధ్యక్షునిగా పనిచేశాడు. భాస్కర రామారావు 1984లో తెలుగుదేశం పార్టీలో చేరి తూర్పుగోదావరి జిల్లా పరిషత్‌ చైర్మన్‌గా పనిచేశాడు.భాస్కర రామారావు 1994లో జరిగిన ఆంధ్రప్రదేశ్ అసెంబ్లీ ఎన్నికల్లో పెద్దాపురం నియోజకవరం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్ధి పంతం పద్మనాభం పై 12458  ఓట్ల మెజారిటీతో తొలిసారి ఎమ్మెల్యేగా గెలిచి అసెంబ్లీలోకి అడుగు పెట్టాడు. ఆయన 1999లో జరిగిన అసెంబ్లీ ఎన్నికల్లో తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్ధి పంతం గాంధీ మోహన్ పై 5306 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  భాస్కర రామారావు 2004 అసెంబ్లీ ఎన్నికల్లో కాంగ్రెస్ పార్టీ అభ్యర్ధి తోట గోపాలకృష్ణ చేతిలో 10584 ఓట్ల తేడాతో, 2009లో ప్రజారాజ్యం పార్టీ అభ్యర్ధి పంతం గాంధీ మోహన్ చేతిలో 3056 ఓట్ల తేడాతో ఓటమి పాలయ్యాడు. ఆయన 2012-2017 వరకు టీడీపీ ఎమ్మెల్సీగా పనిచేశాడు.

మూలాలు

భారత జాతీయ కాంగ్రెస్ నాయకులు
తెలుగుదేశం పార్టీ రాజకీయ నాయకులు
ఆంధ్రప్రదేశ్ శాసన సభ్యులు
కరోనా వ్యాధి మరణాలు